Extärni Links sotte usschliesslig bi de Referänze (Fuessnote) oder in dr  Rubrik Weblinks/Gleicher/extärni Verbindige stoo. Dodrby gilt: Weniger isch mee! Mir sin e kei Linksammlig. Nid toleriert wärde Links, wo lediglich uff en Teilbereich vom Artikel igöön, wo im Artikel gar nid oder nur ganz kurz behandlet wird. So sin z.B. in Ortsartikel Links uff Ortsverein grundsätzlig unerwünscht, wenn dr Verein nid im Ortsartikel behandlet wird. Wenns gnueg über sonen Verein zschriibe gitt, so schriib gscheiter en eigne Artikel. Vorrang hän Links uff alemannischi Syte, do's die no z'wenig  gitt, uf dütschsprochigi. Links zue andere Sproche sotte nume gsetzt wärde, wenns zum Thema passt (z.B. für London die offiziell Website vo London uff änglisch) oder im fremdsprochige Link bsunders gueti Informatione enthalte sin. Sofort und unkommentiert entfärnt wärde zuedäm Links uff wärbendi Site oder mit koschtepflichtige Inhalt (sofärns vom Thema här nid unbedingt notwändig isch). In die gliich Kategori falle Links, wo unkommentiert ohni alemannischi Linkbeschriibig (oder bsunders mit änglischer  Beschriibig) inegsetzt wärde, will me do grundsätzlig vo Linkspam usgoo muess.